Tomten hvor Brygga Kultursal Halden ligger var tidligere hovedholdeplass for Haldens busstrafikk. Brygga Kultursal Halden ble tegnet av SG Arkitekter, bygget av hovedentreprenør AF Bygg Glomsrød fra 20. april 2007 til november 2008. Takket være solid sponsorstøtte fra Halden SpareBank 1, kunne hovedsalen utrustes med topp moderne lyd- og lysutstyr. Kunsten rundt kultursalens inngangsparti er laget av Jan Christensen. Som bildet viser, har det flislagte inngangspartiet egen ytre belysning, som gir en spesiell atmosfære i mørke kveldstimer. Marry Bjørndal fant på navnet Brygga Kultursal Halden i en navnekonkurranse.